2000/313/EY: Komission päätös, tehty 18 päivänä huhtikuuta 2000, eräistä Newcastlen tautiin liittyvistä suojatoimenpiteistä Australiassa tehdyn päätöksen 1999/549/EY muuttamisesta toisen kerran (tiedoksiannettu numerolla K(2000) 1033) (ETA:n kannalta merkityksellinen teksti)



Virallinen lehti nro L 104 , 29/04/2000 s. 0081 - 0081



Komission päätös, tehty 18 päivänä huhtikuuta 2000, eräistä Newcastlen tautiin liittyvistä suojatoimenpiteistä Australiassa tehdyn päätöksen 1999/549/EY muuttamisesta toisen kerran (tiedoksiannettu numerolla K(2000) 1033) (ETA:n kannalta merkityksellinen teksti) (2000/313/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 6 kohdan, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(2), sellaisena kuin se on viimeksi muutettuna neuvoston direktiivillä 96/43/EY(3), ja erityisesti sen 18 artiklan 7 kohdan, sekä katsoo seuraavaa: (1) Newcastlen taudin puhjettua New South Walesin osavaltiossa Australiassa komissio teki 19 päivänä heinäkuuta 1999 päätöksen 1999/549/EY(4), jolla keskeytetään elävien lintujen, siitosmunien, tuoreen siipikarjanlihan sekä tarhattujen ja luonnonvaraisten riistalintujen lihan tuonti kyseiseltä alueelta 1 päivään joulukuuta 1999. (2) Newcastlen tautia on esiintynyt myös Sydneyn alueella New South Walesin osavaltiossa, ja kyseisellä alueella on aloitettu serologinen tutkimus, jonka pitäisi antaa selkeämpi kuva tautitilanteesta, minkä vuoksi komissio teki 30 päivänä marraskuuta 1999 eräistä Newcastlen tautiin liittyvistä suojatoimenpiteistä Australiassa tehdyn päätöksen 1999/549/EY muuttamisesta päätöksen 1999/868/EY(5), jolla jatketaan suojatoimenpiteiden soveltamista 1 päivään toukokuuta 2000. (3) Erityisten suojatoimenpiteiden soveltamisalue rajoitettiin komission päätöksessä 1999/868/EY New South Walesin osavaltion itäiseen osaan. (4) Vuoden 2000 alkupuolella suojatoimenpiteiden soveltamisalueella on ilmennyt uusia tautitapauksia. (5) Australia ei ole soveltanut hävittämisohjelmaa tiettyihin tautitapauksiin ja on aloittanut rokotusohjelman. (6) Tautitilanteen kehittymisen vuoksi suojatoimenpiteiden soveltamista on tarpeen jatkaa. (7) Suojatoimenpiteitä sovelletaan, kunnes tautitilanteesta on saatu selkeä kuva ja Newcastlen taudin valvontatoimenpiteet on saatettu voimaan New South Walesin osavaltiossa. (8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/549/EY 5 artiklassa päivämäärä "1 päivään toukokuuta 2000" päivämäärällä "1 päivään marraskuuta 2000". 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä huhtikuuta 2000. Komission puolesta David Byrne Komission jäsen (1) EYVL L 24, 31.1.1998, s. 9. (2) EYVL L 268, 24.9.1991, s. 56. (3) EYVL L 162, 1.7.1996, s. 1. (4) EYVL L 209, 7.8.1999, s. 36. (5) EYVL L 334, 28.12.1999, s. 51.